hotchpotch/miracl-hf-unified huggingface dataset:
Manchester, New Hampshire
Manchester ni mji wa Marekani katika jimbo la New Hampshire. Kwa mujibu wa sensa iliyofanyika mnamo mwaka wa 2007, mji una wakazi wapatao 109,000 wanaoishi katika mji huu. Mji upo m 64 kutoka juu ya usawa wa bahari. Eneo lake ni 90.4 km².
Life Goes On
"Life Goes On" ni single ya tano ya 2Pac kutoka katika albamu ya "All Eyez on Me". Wimbo ulitolewa kwa ajili ya raifiki yake aitwaye Kato. Wimbo pia unazungumzia kifo chake mwenyewe, na mazishi yake.
"Life Goes On" uliingizwa kwenye "Greatest Hits" ya 2Pac mnamo 1998. Mchanganyiko wa wimbo pia uliwekwa kwenye albamu ya "Nu-Mixx Klazzics" mnamo mwaka wa 2003.
Rapa Bizzy Bone ametengeneza wimbo wake mwenyewe wa "Life Goes On" kwa ajili ya 2Pac. Wimbo ulirekodiwa kwa ajili ya filamu ya Heaven'z Movie, lakini haikutengeneza albamu.
Wanted Dead or Alive
"Wanted Dead or Alive" ni wimbo wa ushirikiano baina ya Tupac Shakur, Snoop Dogg, na Dazdillinger Arnaud. Wimbo ulitolewa kama single kutoka katika "Gridlock'd (Original Soundtrack)". Ulitengenezewa video yake. Video yake inaonyesha maaskari wanajaribu kumtia nguvuni Snoop Dogg na vipande vichache vya marehemu Tupac Shakur. Maudhui ya wimbo huu ni sawa tu na yale ya wimbo wa "2 of Amerikaz Most Wanted". Video yake imeongozwa na Scott Kalvert.
Portsmouth, New Hampshire
Portsmouth ni mji wa Marekani katika jimbo la New Hampshire. Kwa mujibu wa sensa iliyofanyika mnamo mwaka wa 2000, mji una wakazi wapatao 21,000 wanaoishi katika mji huu. Mji upo m 6 kutoka juu ya usawa wa bahari. Eneo lake ni 43.5 km².
Rochester, New Hampshire
Rochester ni mji wa Marekani katika jimbo la New Hampshire. Kwa mujibu wa sensa iliyofanyika mnamo mwaka wa 2007, mji una wakazi wapatao 31,000 wanaoishi katika mji huu. Mji upo m 69 kutoka juu ya usawa wa bahari. Eneo lake ni 118.6 km².
Ithaca, New York
Ithaca ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 30,000 wanaoishi katika mji huu. Mji upo m 118 kutoka juu ya usawa wa bahari. Eneo lake ni 14.1 km².
Sundsvall
Sundsvall ni mji nchini Uswidi. Mji ulianzishwa 1621. Kuna wakazi 49,339 (mwaka 2005).
Eneo lake ni 27.39 km². Iko kando ya Ghuba ya Bothnia..
Schenectady, New York
Schenectady ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 62,000 wanaoishi katika mji huu. Mji upo m 74 kutoka juu ya usawa wa bahari. Eneo lake ni 28.5 km².
Troy, New York
Troy ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 49,000 wanaoishi katika mji huu. Mji upo m 152 kutoka juu ya usawa wa bahari. Eneo lake ni 28.5 km².
Delhi
Delhi ni jiji kubwa na pia eneo maalumu katika Uhindi. Ndani yake iko mji mkuu wa Uhindi New Delhi. Eneo lake ni 1,484 km² na idadi ya wakazi hukadiriwa kuwa zaidi ya watu miloni 12.
Punjab (Uhindi)
Punjab ( Kipunjabi:ਪੰਜਾਬ, Kihindi पंजाब) ni jimbo la Uhindi lililopo katika kaskazini magharibi ya nchi hii. Ni sehemu ya eneo la kihstoria ya Punjab iliyogawiwa kati ya Pakistan na Uhindi na kila upande tena kwa majimbo mbalimbali yenye majina tofauti.
Punjab ya Kihindi ina wakazi milioni 24.3 na eneo lake ni 50,362 km². Mji mkuu ni Chandigarh ambayo ni pia mji mkuu wa jimbo jirani la Haryana kwa hiyo si sehemu ya eneo la jimbo lakini inahesabiwa kama eneo la pekee.
Miji mingine muhimu ni Mohali, Ludhiana, Amritsar, Bathinda, Patiala and Jalandhar.
Imepakana na jimbo la Punjab katika Pakistan, majimbo ya Kihindi Jammu na Kashmir upande wa kaskazini, Himachal Pradesh upande wa kaskazini mashariki, eneo maalumu la Chandigarh upande wa mashariki, Haryana upande wa kusini na Rajasthan upande wa kusini magharibi.
Made Niggaz
"Made Niggaz" ni single iliyotolewa na Tupac Shakur ikiwa kama kibwagizo cha "Gang Related" na Outlawz. Wimbo ulitayarishwa na Tupac kwa ushirikiano wake na Johnny J.
Binghamton, New York
Binghamton ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 47,000 wanaoishi katika mji huu. Mji upo m 270 kutoka juu ya usawa wa bahari. Eneo lake ni 28.6 km².
Kolkata
Kolkata (pia: Kalkutta; Kibengali: "Kalkāṭa") ni jiji kubwa katika mashariki ya Uhindi na mji mkuu wa jimbo la Bengali ya Magharibi.
Mji ulikuwa mji mkuu wa Uhindi wa Kiingereza hadi 1911. Baada ya ugawaji wa Uhindi hali yake ilirudi nyuma kwa sababu ya ugawaji wa Bengali kwa jumla. Baadaye jina limekuwa mashuhuri tena kimataifa kutokana na kazi ya Mama Teresa aliyeishi hapa.
Jazz
Jazz ni aina ya muziki iliyoanzishwa nchini Marekani. Jazz huunganisha tabia za muziki ya Kiafrika pamoja na tabia za muziki ya Ulaya.
Jazz ilianza mnamo mwanzo wa karne ya 20 Marekani. Kati ya vyanzo vyake ni muziki ya wamarekani weusi waliowahi kutunza muziki ya kiafrika kati yao kutokana na mababu waliopelekwa kama watumwa kutoka nchi za Afrika Magharibi. Pamoja na hayo walitumia pia sehemu za muziki ya Wamarekani wazungu yenye asili ya pande mbalimbali za Ulaya. Watalaamu kadhaa huitwa muziki yenye sauti ya Kiulaya pamoja na mpigo wa Kiafrika.
Neno la "jazz" kwa muziki ilitokea mara ya kwanza mjini New Orleans iliyoenea kutoka hapa katika maeneo jirani na miji mikubwa ya Marekani. Staili ya kusini ya Marekani iliitwa wakati ule "dixiland" kutokana na jina kwa ajili ya kusini ya nchi hii.
Kutoka asili hizi kuna aina nyingi za jazz zilizoendelea.
Wanamuziki muhimu wa Jazz ni pamoja na:
Wapiga tarumpeta:
Wapiga saxophone:
Wapiga trombone:
Wapiga klarineti:
Wapiga piano:
Wapiga gitaa:
Wapiga ngoma
Waimbaji
Chumvi
Chumvi kwa maana ya kemia ni kampaundi inayofanywa na ioni yaani anioni yenye chaji hasi na kationi yenye chaji chanya baada ya bezi kuunganika na asidi au metali yoyote .
Chumvi inayojulikana zaidi ni chumvi ya kawaida ya NaCl (kloridi ya natiri) inayohitajika na mwili wa mwanadamu, kwa hiyo inatumiwa kwa upishi kuongeza ladha ya chakula. Huitwa pia munyu au chumvi ya mezani.
Lakini kuna aina nyingi za chumvi kutokana na elementi mbalimbali na hizi kwa jumla haziwezi kuliwa, kwa mfano:
1: chumvi ya asidi
2: chumvi ya besi 
3: chumvi ya muungano
Chandigarh
Chandigarh ni mji wa Uhindi kaskazini. Eneo lake lahesabiwa kama eneo maalumu la kitaifa si sehemu ya jimbo lolote lakini wakati huohuo ni mji mkuu wa majimbo mawili jirani Punjab na Haryana.
Eneo lina kilomita za mraba 114 na idadi ya wakazi inafikia milioni 1.1. Lugha kuu ni Kipunjabi, Kihindi na Kiingereza.
Hadi 1947 Chandighar ilikuwa kijiji cha kawaida. Baada ya ugawaji wa Punjab kati ya Uhindi na Pakistan iliteuliwa kama mahali opa mji mkuu mpya upande wa Kihindi. Kundi la wasanifu wa kimataifa lilipanga mji mpya na mashuhuri kati yao alikuwa Mswisi Le Corbusier.
Puducherry
Puducherry (inayojulikana kimataifa zaidi kama Pondicherry kama ilivyokuwa hadi mwaka 2006) ni eneo maalumu la kitaifa nchini Uhindi. Ndani yake kuna maeneo madogo manne ya pekee yanayohesabiwa kwa pamoja kama eneo la kitaifa au Union Territory.
Hizo sehemu nne ni Pondicherry, Karaikal, Yanam na Mahé. Yalikuwa makoloni madogo ya Ufaransa katika Uhindi kusini, yaliyokaa pekee na Uhindi wa Kiingereza, yakakabidhiwa na Ufaransa kwa Uhindi huru mwaka 1962. Kimsingi kila sehemu ni mji mdogo wa pwani pamoja na mazingira kidogo karibu nao.
Jumla ya maeneo yote ni km² 492; kati ya sehemu nne Pondicherry (km² 290) na Karaikal (km² 160) zimezungukwa na eneo la jimbo la Tamil Nadu; Yanam (km² 20) liko ndani ya eneo la jimbo la Andhra Pradesh na Mahé (km² 9) imezungukwa na jimbo la Kerala.
Wakazi wote ni 1,244,464 (2011).
Lugha rasmi za Puducherry zinategemea lugha kuu ya mazingira ya kila sehemu: kwa Pondicherry na Karakal ni Kitamil, kwa Yanam ni Kitelugu na kwa Mahe ni Kimalayalam. Kifaransa bado ni lugha rasmi lakini haitumiki sana: hali halisi serikali inafanya kazi kwa kutumia Kiingereza.
Syracuse
Syracuse ni jina la:
Italia:
Marekani:
Syracuse, New York
Syracuse ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2006, mji una wakazi wapatao 140,000 wanaoishi katika mji huu. Mji upo m 116 kutoka juu ya usawa wa bahari. Eneo lake ni 66.4 km².
Utica, New York
Utica ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 60,000 wanaoishi katika mji huu. Mji upo m 139 kutoka juu ya usawa wa bahari. Eneo lake ni 43.0 km².
Eskilstuna
Eskilstuna ni mji nchini Uswidi. Mji ulianzishwa 1659. Kuna wakazi 60,185 (mwaka 2005).
Eneo lake ni 29.75 km². Iko kando ya Mto Eskilstunaån.
Gävle
Gävle ni mji nchini Uswidi. Mji ulianzishwa 1446. Kuna wakazi 68,700 (mwaka 2005). Kraft General Foods Scandinavia ni kampuni kubwa ya utengenezaji wa kahawa
Eneo lake ni 41.79 km². Iko kando ya Bahari ya Baltiki.
Rome, New York
Rome ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 35,000 wanaoishi katika mji huu. Mji upo m 139 kutoka juu ya usawa wa bahari. Eneo lake ni 196.0 km².
Rochester, New York
Rochester ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 220,000 wanaoishi katika mji huu. Mji upo m 154 kutoka juu ya usawa wa bahari. Eneo lake ni 96.1 km².
Athi River Mining
Athi River Mining (kifupi ARM) ni kampuni ya kibiashara nchini Kenya inayochimba madini na kutengeneza bidhaa kama saruji, mbolea wa kilimo, aina kadhaa za chokaa na minerali mingine kwa matumizi ya viwandani na katika ujenzi.
Kampuni ilianzishwa na Bwana H.J. Paunrana mwaka 1975 mjini Athi River na makao makuu yake yapo Nairobi. Kiasili iliana kuchimba mawe ya chokaa katia eneo la Athi River na kuusafisha, kusaga na kuuza.
ARM ina migodi na viwanda katika Kenya, Tanzania na Afrika Kusini. ARM inajenga kituo cha umeme cha makaa chenye nafasi ya megawati 29 huko Kaloleni/Mombasa kwa shabaha ya kupunguza gharama zake za nishati na kuuza umeme wa ziada kwenye soko la kitaifa.
Poughkeepsie, New York
Poughkeepsie ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 30,000 wanaoishi katika mji huu. Mji upo m 55 kutoka juu ya usawa wa bahari. Eneo lake ni 15 km².
Graviti
Graviti (kutoka Kiingereza: "gravity"; pia: kani ya mvutano, kanimvutano, nguvu ya uvutano, nguvu mvutano) ni kani ya uvutano iliyopo kati ya magimba yote ya ulimwengu. Kila gimba lenye masi linavuta magimba yote mengine yenye masi.
Hii ndiyo sababu ya kwamba tunatembea ardhini badala ya kuelea hewani: kwa sababu masi ya Dunia inatuvuta kuelekea kitovu chake. Sisi tuna uvutano kwa dunia pia, lakini hali halisi kani hii ni ndogo mno kwa sababu masi yetu ni ndogo kulingana na masi kubwa ya Dunia. Wakati huohuo Dunia yetu inavutwa na Jua na hii ndiyo sababu ya kwamba Dunia inazunguka Jua katika obiti na haiwezi kukimbia mbali nayo.
Tukitupa jiwe hewani litaanguka chini. Hii ni kwa sababu kani ya mkono ilipeleka jiwe kwenda juu lakini kani ya uvutano wa dunia inalirudisha kwake.
Tabia ya kuvutana inaonekana vema kati ya Dunia na Mwezi. Dunia ni kubwa, inauvuta Mwezi na kuushika kwenye njia yake ya kuzunguka. Lakini wakati huohuo Mwezi unavuta pia Dunia na hii inaonekana baharini katika mabadiliko ya maji kupwa na maji kujaa. Maji ya bahari yanavutwa na Mwezi kiasi kwamba sehemu ya bahari iliyo moja kwa moja chini ya mwezi iko nusu mita juu ya wastani wa usawa wa bahari yote.
Isaac Newton anajulikana kama mtaalamu aliyeweza kueleza graviti kwa mara ya kwanza kama utaratibu wa kimsingi wa sayansi.
Theo Jörgensmann
Theo Jörgensmann (29 Septemba 1948) ni mwanamuziki wa Ujerumani. Anapiga muziki ya jazz.
Mbuni (mmea)
Mibuni ("Coffea" spp.) ni miti au vichaka ambayo matunda yao (buni) huchomwa na kusagwa ili kutengeneza kahawa.
Spishi zinazokuzwa sana ni Mbuni Arabu ("Coffea arabica") na Mbuni imara ("Coffea canephora"). Asili ya spishi ya kwanza ni milima ya Ethiopia na Yemen na asili ya ile ya pili ni Ethiopia.
Inaaminika kuwa asili ya kuchoma buni ni nchini Ethiopia.
Robert Curl
Robert Floyd Curl, Jr. (amezaliwa 23 Agosti 1933) alikuwa mwanakemia kutoka nchi ya Marekani. Hasa alichunguza sifa na mfumo wa kaboni. Mwaka wa 1996, pamoja na Harold Kroto na Richard Smalley alikuwa mshindi wa Tuzo ya Nobel ya Kemia.
Richard Smalley
Richard Errett Smalley (6 Juni 1943 – 28 Oktoba 2005) alikuwa mwanakemia kutoka nchi ya Marekani. Hasa amefahamika kwa kugundua na kuchunguza mfumo mpya wa kaboni. Mwaka wa 1996, pamoja na Robert Curl na Harold Kroto alikuwa mshindi wa Tuzo ya Nobel ya Kemia.
Harold Kroto
Sir Harold (Harry) Walter Kroto (amezaliwa 7 Oktoba 1939) ni mwanakemia kutoka nchi ya Uingereza. Jina lake la kuzaliwa ni Harold Krotoschiner; wazazi wake walikimbia utawala wa WaNazi huko Ujerumani kwa vile asili yao ni Wayahudi wa Poland. Mwaka wa 1955 walifupisha jina lao la familia liwe Kroto.
Kroto hasa alichunguza sifa na mfumo wa kaboni. Mwaka wa 1996, pamoja na Robert Curl na Richard Smalley alikuwa mshindi wa Tuzo ya Nobel ya Kemia. Mwaka uleule alipewa cheo cha "Sir" cha Uingereza.
Middletown, New York
Middletown ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 25,000 wanaoishi katika mji huu. Mji upo m 158 kutoka juu ya usawa wa bahari. Eneo lake ni 13.0 km².
Huddinge
Huddinge ni manispaa na mji nchini Uswidi. Kuna wakazi 100,116 (mwaka 2012) . Pia ni pambizo wa Stockholm
Eneo lake ni 140,63 km².
Sukumawiki
Sukumawiki (pia: sukuma wiki) ni aina ya kabichi isiyoumba 'kichwa' na inayoliwa sana katika Afrika ya Mashariki, hususa nchini Kenya. Inatengenezwa kwa kutumia majani mabichi yanayopikwa. Lakini sukumawiki inaweza kutengenezwa pia kwa kutumia aina nyingine za majani yanayofaa kupikwa.
Jina "sukuma wiki" lamaanisha ya kwamba hii ni njia ya kula kwa siku za wiki bila gharama kubwa hadi kufikia wikendi ambako chakula bora kinapatikana - kama pesa inatosha.
Huliwa mara nyingi pamoja na ugali au chapati. Nyama, samaki au karanga inaweza kuungwa mle.
Katakata majani. Chemsha vikombe viwili vya maji katika sufuria. Ongeza majani yaliyokatwa katika maji. Ongeza chumvi na viungo vingine kama maji ya limau, nyanya na kitunguu kilichokatwa.
Unaweza kuingiza pia vipande vya nyama, samaki na karanga.
Dennis Hopper
Dennis Lee Hopper (17 Mei 1936 - 29 Mei 2010) alikuwa mwigizaji, mtayarishaji wa filamu, na msanii kutoka nchini Marekani. Akiwa bwana mdogo, Hopper akawa na shauku ya uigizaji na hatimaye akawa mwanafunzi wa Actors Studio. Amefanya onekano lake la kwanza katika televisheini mnamo mwaka wa 1955, ana akaonekana kwenye filamu mbili akiwa na James Dean, "Rebel Without a Cause" (1955) na "Giant" (1956). Miaka kumi iliyofuata, Hopper akaonekana mara kwa mara kwenye michezo ya televisheni akicheza nyusika za ugeni, na kufikiwa mwishoni mwa miaka ya 1960 amecheza kama mwigizaji msaidizi kwenye filamu mbalimbali.
Amepata kuongoza na kuigiza kwenye filamu ya "Easy Rider" (1969), akishinda tuzo kwenye Cannes Film Festival na akachaguliwa kwenye Academy Award kwa ajili ya Best Original Screenplay akiwa kama mwandishi-mshirika. Mtahakiki wa filamu Matthew Hays alieleza kwamba "hakuna mtu mwingine anayekubalika sana kwa kuonyesha kanuni za maisha fulani yalipotea ya miaka ya 1960 zaidi ya Dennis Hopper."
Hakuwa na uwezo wa kujenga mafanikio yake mwenyewe kwa miaka kadhaa, hadi hapo alipokuja kushirikishwa kwenye "Apocalypse Now" (1979) imemleta mwamko. Baadaye akaja-kuonekana kwenye "Rumble Fish" (1983) na "The Osterman Weekend" (1983), na akapata umaarufu mkubwa sana kwa ajili ya kazi yake kwenye "Blue Velvet" na "Hoosiers", na kwa kazi zake za baadaye zimsukuma na kupata kuchaguliwa kwenye Academy Award kwa ajili ya Best Supporting Actor. Ameongoza filamu ya "Colors" (1988). Hopper kwenye filamu ya mwaka wa 1989 "Flashback" ambayo ilitokana na Love Movement ya miaka ya 1960. Pia amepata kucheza kama adui kwenye filamu ya "Speed" (1994) na Waterworld (1995). Kazi za Hopper za baaaye ni pamoja na uhusika mkuu wa mfululizo wa televisheni, "Crash".
Hopper alizaliwa mjini Dodge City, Kansas, akiwa kama mtoto wa Marjorie Mae (amekufa 2006), na Jay Millard Hopper (Juni 1916 – Agosti 1982).
Baada ya Vita Kuu ya Pili ya Dunia, familia yake ikahamia mjini Kansas City, Missouri, ambapo bwana mdogo Hopper alihitimu masomo ya sanaa ya kila Jumamosi katika Kansas City Art Institute, alifundishwa na Thomas Hart Benton. Akiwa na umri wa miaka 13, Hopper na familia yake wakahamia San Diego, ambapo mama'ke alifanya kazi kama mwelekezaji wa uokoaji wa majini na baba'ke alikuwa meneja wa kituo cha polisi (Hopper alitambua, lakini, kwamba baba'ke alikuwa kwenye ofisi za OSS, mjumbe wa CIA). Hopper alipigiwa kura kwa kuigiza vizuri wakati anasoma elimu ya juu (Helix High School, La Mesa, California, kitongoji cha San Diego). Hapo ndipo alipopata shauku ya kujiendeleza katika masuala ya uigizaji, alisoma katika chuo cha Old Globe Theatre cha mjini San Diego, na Actors Studio ya mjini New York City (alisoma na Lee Strasberg kwa takriban miaka mitano). Hopper akapenda urafiki na mwigizaji Vincent Price, ambaye anapenda sana mambo ya sanaa na kumvutia Hopper kufanya sanaa. Alipenda sana michezo ya William Shakespeare.
Halmstad
Halmstad ni mji nchini Uswidi. Kuna wakazi 55,688 (mwaka 2005). Mji ulianzishwa 1307.
Eneo lake ni 33.01 km². Iko kando ya Kattegat.
Ahmed Zewail
Ahmed Hassan Zewail (amezaliwa 26 Februari 1946) ni mwanakemia kutoka nchi ya Misri. Hasa alichunguza kemia ya femto, yaani athari za kikemia zilizo haraka sana. Mwaka wa 1999 alikuwa mshindi wa Tuzo ya Nobel ya Kemia.
Walter Kohn
Walter Kohn (amezaliwa 9 Machi 1923) alikuwa mwanafizikia kutoka nchi ya Kanada. Alizaliwa nchi ya Austria ambako alikimbilia Uingereza na Kanada kwa vile familia yake ni Wayahudi. Baadaye alipata uraia wa Marekani. Hasa alichunguza na kuendeleza nadharia ya uzito wa atomu. Mwaka wa 1998, pamoja na John Pople alikuwa mshindi wa Tuzo ya Nobel ya Kemia.
John Pople
Sir John Anthony Pople (31 Oktoba 1925 – 15 Machi 2004) alikuwa mwanakemia kutoka nchi ya Uingereza. Hasa alichunguza nadharia ya kwanta. Mwaka wa 1998, pamoja na Walter Kohn alikuwa mshindi wa Tuzo ya Nobel ya Kemia.
Paul Boyer
Paul Delos Boyer (amezaliwa 31 Julai 1918) alikuwa mwanakemia kutoka nchi ya Marekani. Hasa alichunguza usanisi wa kibiolojia wa ATP. Mwaka wa 1997, pamoja na John Walker na Jens Skou alikuwa mshindi wa Tuzo ya Nobel ya Kemia.
John Walker
John Ernest Walker (amezaliwa 7 Januari 1941) ni mwanakemia kutoka nchi ya Uingereza. Hasa alichunguza usanisi wa ATP. Mwaka wa 1997, pamoja na Paul Boyer na Jens Skou alikuwa mshindi wa Tuzo ya Nobel ya Kemia.
Jens Skou
Jens Christian Skou (amezaliwa 8 Oktoba 1918) alikuwa mwanakemia kutoka nchi ya Denmark. Hasa alichunguza kimeng'enya cha ATP. Mwaka wa 1997, pamoja na Paul Boyer na John Walker alikuwa mshindi wa Tuzo ya Nobel ya Kemia.
Alan Heeger
Alan Jay Heeger (amezaliwa 22 Januari 1936) ni mwanafizikia kutoka nchi ya Marekani. Hasa alichunguza sifa za polimeri. Mwaka wa 2000, pamoja na Alan MacDiarmid na Hideki Shirakawa alikuwa mshindi wa Tuzo ya Nobel ya Kemia.
Alan MacDiarmid
Alan Graham MacDiarmid (14 Aprili 1927 – 7 Februari 2007) alikuwa mwanakemia kutoka nchi ya New Zealand. Hasa alichunguza sifa za polimeri. Mwaka wa 2000, pamoja na Alan Heeger na Hideki Shirakawa alikuwa mshindi wa Tuzo ya Nobel ya Kemia.
Hideki Shirakawa
Hideki Shirakawa (amezaliwa 20 Agosti 1936) ni mwanakemia kutoka nchi ya Japani. Hasa alichunguza sifa za polimeri. Mwaka wa 2000, pamoja na Alan Heeger na Alan MacDiarmid alikuwa mshindi wa Tuzo ya Nobel ya Kemia.
Mbegu
Mbegu ni sehemu ya tunda la mmea inayoweza kuendelea kuwa mmea mpya. Mbegu ni njia ya kuzaa kwa mimea mingi zinazoitwa kwa njia ya kibiolojia spermatophytina. 
Mbegu inaanzishwa ndani ya ua la mmea inaendelea kukua. Kuna mbegu ndogo sana ambazo ni vigumu kuona kwa jicho na mbegu kubwa kama nazi.
Huwa ndani yake na sehemu tatu
Uwezo wa pekee wa mbegu za mimea tofauti na mimba ya wanyama ni ya kwamba kitoto kinaandaliwa ndani ya una lakini kinaacha kukua na kukauka. Katika hali kavu inaweza kukaa kwa muda, na mbegu kadhaa zimejulikana zilikaa miaka hata karne zikaweza kuchipuka hata baada ya muda mrefu.
Mimea inatofautiana sana kuhusu idadi za mbegu zinazoweza kutolewa. Lakini hata mimea yenye uwezo wa kutoa mbegu nyingi hazitoi kila mwaka; hii inategemea pia na hali ya hewa (ukame na baridi), magonjwa ya mimea na wadudu. Kwa mfano wataalamu walitazama sehemu ya msitu wa misonobari kwa kipindi cha miaka 20 wakaona ya kwamba mavuno ya mbegu yalikuwa kati ya 0 na milioni 5 za mbegu kwa hektari moja. Katika miaka sita mebgu zilitokea kwa wingi sana, katika miaka mitano chache sana, na miaka kumi miti ilikuwa na kiasi kizuri cha mbegu.
Mbegu huwa kati ya vyakula muhimu sana kwa wanadamu. Nafaka zote ni mbegu za aina za manyasi na kuwa chanzo kikii cha wanga kwa binadamu. Mbegu kama alizeti na jozi nyingi ni chanzo cha mafuta na protini.
Ashoka
Ashoka (pia: Asoka) alikuwa mtawala wa Uhindi kati ya 273 KK na 232 KK. Alizaliwa katika nasaba ya Maurya akafaulu kupanusha himaya yake juu ya maeneo ya nchi za kisasa za Uhindi, Pakistan, Bangladesh na Sri Lanka.
Mara nyingi anatajwa kama mtawala mkuu katika historia ya Bara Hindi. Baada ya vita aliyoshinda mnamo 265/263 KK alishtuka juu ya vifo vingi na uharibifu akageukia kuwa Mbuddha. Mnamo mwaka 260 alitangaza ubuddha kuwa dini rasmi ya milki yake akatuma wamisionari kitangaza imani katika nchi jirani.
Hakupiga vita tena lakini alitumia nguvu yake kujenga maendeleo ya milki yake. Anakumbukwa hasa kutokana na matangazo yake yaliyochongwa kwenye mawe ya majengo katika sehemu mbalimbali za milki yake kama vile: "Wanadamu wote ni watoto wangu. Mimi ni kama baba yao. Jinsi kila baba anataka mema na heri kwa watoto wake nami ninataka watu wote wawe na raha siku zote"-
Newburgh, New York
Newburgh ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 28,000 wanaoishi katika mji huu. Mji upo m 39 kutoka juu ya usawa wa bahari. Eneo lake ni 12.4 km².
Jamestown, New York
Jamestown ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 32,000 wanaoishi katika mji huu. Mji upo m 525 kutoka juu ya usawa wa bahari. Eneo lake ni 23.5 km².
Elmira, New York
Elmira ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 31,000 wanaoishi katika mji huu. Mji upo m 266 kutoka juu ya usawa wa bahari. Eneo lake ni 12.2 km².
Hafez
Khwajeh Shams al-Din Muhammad Hafez-e Shirazi ( خواجه شمس‌الدین محمد حافظ شیرازی) (* mnamo 1319 mjini Shiraz; † mnamo 1389 akiwa na umri wa miaka 69) anayejulikana kwa kawaida kwa kifupi kama Hafez (pia Hafiz) anajulikana kama mshairi muhimu wa Uajemi. "Hafez" ilikuwa jina lake la heshima kwa sababu alijua Qurani yote tangu utotoni maana yake ni sawa na Kiswahili hafiz yaani mtu anayeshika Qurani yote moyoni. Mashairi yake yanapendwa sana hadi leo nchini Uajemi na kitabu chake kinachoitwa Divan-e Hafez kinapatikana katika familia nyingi za nchi hii. Wengi wameyashika na wakati wa sikukuu mbalimbali Waajemi wanayasoma. Kaburi lake hutembelewa sana na Waajemi wengi wanasafiri kutembelea mji wa Shiraz hasa kwa kuona kaburi lake.
Mashairi yake yanahusu mara nyingi habari za mapenzi, divai na ulevi yakipinga unafiki wa hao wanaojiita watunzi wa maadili katika jamii.
Habari za maisha yake hazina uhakika; mengi ni masimulizi tu zenye tabia za hekaya.
Baba yake aliitwa Baha-ud-Din alikuwa mwuzaji wa makaa akafa Hafez alipokuwa mdogo. Mvulana alivutwa sana na kumbukumbu jinsi baba alisoma Qurani akajitahidi akaweza kushika Qurani yote alipokuwa na umri wa miaka 8.
Lakini alisikia pia mashairi ya Maulana Rumi na Sa'di. Inaaminiwa ya kwamba alipata mafundisho katika madrasa.
Hafez alitangulia kazi ya kuoka mkate hadi umri wa miaka 21 alipokuwa mwanafunzi wa mshairi Fariduddin Attar. Wakati wa kupeleka mikate yake kwa wateja alipata kumjua mama mmoja membo sana kwa jina Shakh-e Nabat akatunga shairi zake za kwanza kwa ajili yake na uzuri wake. Alipotambua ya kwamba hawezi kuwa pamoja naye alitambua upotovu wa urembo akaanza kuimbia uzuri wa ndani au kiroho.
Alijulikana akaajiriwa na mtawala wa Shiraz kama mshairi wa ikulu yake. Mnamo 1333 mji ulivamiwa na maadui na Hafez aliachishwa kwenye ikulu. Aliendelea kutunga mashairi na kufundisha.
Hadithi moja inamkumbuka akiwa na umri wa miaka 60 akachora duara chini na kuketi ndani yake kwa siku 40 akitafakari maisha, dunia na Mungu. Inasemekana ya kwamba mwishoni aliona nuru ya ndani baada ya kumaliza kikombe cha divai.
Aliaga dunia akiwa na miaka 69 na msahiri mheshimiwa na wengi.
Hakuna uhakika juu ya idadi ya masahiri yake. Matoleo mbalimbali huwa kati ya masahiri 573 hadi 994. Wajemi wanapenda kutumia mashairi yake kwa aina ya utabiri wakifungua kitabu mahali popote na kuchukua ayat zilizopo hapa kama jibu kwa swali fulani.
Utamaduni wa Hafez ilikuwa Uislamu lakini anaheshimiwa na kusomew pia na Wahindu na Wakristo. Waislamu waliona matatizo katika sifa zake za divai hivyo walizoea kusoma ayat zake kama lugha ya kishairi yenye picha lakin watu wasio Waislamu walifurahia pia kuona ushairi unaounganisha maono ya kiroho na sifa za divai.
Hafiz
Hafiz (kutoka Kiarabu حافظ "ḥāfiẓ" -kitenzi حفظ "ḥāfaẓa" = "kuhifadhi, kutunza") ni cheo cha heshima katika Uislamu kwa kumtaja mtu aliyeishika Qurani yote moyoni. Mwanamke au binti aliyeishika msahafu huitwa "hafiza".
Hafiz anajua kusema maneno yote ya Qurani. Mtu wa aina hii huheshimiwa sana kati ya Waislamu. Mara nyingi ni watu vipofu au walemavu wanaoanza kushika maneno ya Qurani tangu utoto maana kwao ni njia mmoja ya kuheshimiwa pia kuwa na mapato kwa sananu mahafiz hualikwa mara nyingi kuimba surat za Qurani wakati wa sherehe na siku maalumu.
Mahafiz wa kwanza wanasemekena walitokea katika siku za kwanza za Uislamu kwa sababu mwanzoni Qurani ilitangazwa na mume Muhammad kama hotuba tu hapakuwa na utaratibu wa kuiandika. Lakini watu wengi walishika maneno haya. Baadaye Khalifa Umar aliagiza Qurani yote kuandikwa na katika kazi hii mahafiz walikuwa muhimu walioweza kurudia surat kwa waandishi.
Hata baada ya Qurani iliandikwa bado mahafiz walitafutwa kwa sababu Waislamu wengi hawakujua kusoma tena kwa sababu namna yao ya kuimba maneno ya surat uliwavuta watu. Kati ya watoto wanaoanza kujifunza Qurani katika madrasa wanjitokeza mara kwa mara kadhaa wanaoelekea kuwa hafiz.
Kutokana na heshima ya cheo hiki kimetumiwa mara nyingi kama jina kati ya Waislamu ikiandikwa pia Hafez, Hafes, au Hafis kutegemeana na lugha ya mazingira.
Hafiz (maana)
Hafiz ( حافظ) ni neno kutoka lugha ya Kiarabu na maana yake inaenda sambamba na neno la Kiswahili "hifadhi"; hafiz ni mtu anayehifadhi, hasa maneno ya Qurani. Inaweza kuandikwa pia hafez, hafes au hafis kwa herufi za Kilatini.
Katika utamaduni wa Uislamu linamtaja
Limekuwa pia jina linalotumiwa mara nyingi kati ya Waislamu kama vile
Jeshi la ardhi
Jeshi la ardhi ni mkono wa jeshi la nchi unaojumlisha vikosi vyote vilivyo tayari kupigania maadui kwenye nchi kavu, tofauti na mikono mingine inayoshughulika kazi ya ulinzi wa taifa baharini (jeshi la majini) au hewani (jeshi la anga).
Watu kwenye jeshi la ardhi huitwa askari au wanajeshi. Hupangwa kwa vikosi mbalimbali wakitumia silaha na vifaa kama vile bunduki, mizinga, vifaru, helikopta na mengine.
Sikio
Sikio ni sehemu ya mwili inayowezesha kusikia sauti. Wanadamu na wanyama mamalia wana masikio mawili kichwani. Wanyama wengine husikia sauti kupitia viungo vingine kama vile buibui kupitia nywele za miguu au samaki kupitia neva ndefu iliyopo chini ya ngozi kando ya mwili.
Sikio la binadamu huwa na sehemu ya nje inayoonekana na sehemu isiyoonekana iliyopo ndani ya fuvu. Usikivu wenyewe hutokea kwenye sehemu ya ndani.
Sehemu ya nje yenye kazi ya kupokea na kukusanya mawimbi ya sauti na kuyaelekeza ndani ya njia ya sikio inayoishia kwenye kiwambo cha sikio ambacho ni ngozi inayotikisishwa na sauti.
Kucheza kwa kiwambo kunasikitisha mifupa sikivu ambayo ni mifupa mitatu midogo inayoungwa nacho na mwendo wa mifupa sikivu unapokelewa na mishipa ya fahamu ya sikio la ndani ukibadilishwa kwa mishtuko ya umeme inayopita kwenye neva hadi ubongo. Chumba cha sikio la kati kimeunganishwa na koromeo kwa njia ya neli ya koromeo.
Sehemu ya kiwambo cha sikio pamoja na chumba nyuma yake penye mifupa sikivu huitwa sikio la kati. Nyuma yake kuna sehemu ya sikio la ndani. Kiungo cha mwili kinachobadilisha mwendo wa mishipa sikivu kuwa alama za neva huitwa komboli.
Pamoja na kupokea sauti, sikio la ndani lina pia kazi ya kutunza uwiano wa mwili likiweza kutofautisha kati ya juu, chini, kulia na kushoto.
Wanyama mbalimbali hutumia masikio pia kwa kupoza mwili. Hivyo tembo anatumia masikio yake kama feni.
Sehemu zote tatu za sikio zinaweza kuathiriwa na magonjwa na maumivu.
Kuna pia matatizo ambayo hayajaelewka vema na wataalamu kama tinnitus ambako mtu anasikia sauti ya kudumu ndani ya sikio hata kama wengine hawawezi kusikia kitu. Tatizo lingine ni upotevu wa usikivu upande mmoja unaotokea hasa kwa watu wanaobanwa na matatizo na shughuli nyingi. Matatizo haya yana upande wa nafsi na majaribio ya tiba huenda sambamba na kumpatia mgonjwa kipindi cha raha na mapumziko pamoja na athari nyingine za kutuliza moyo.
Pia watumiaji wa earphones ni rahisi kuumia sikio ukitumia sauti kubwa.
Nacka
Nacka ni mji nchini Uswidi. Kuna wakazi 25 170 (mwaka 2000). Mji ulianzishwa 1949.
Iko takriban km 5 upande wa mashariki wa katikati ya Stockholm.
Södertälje
Södertälje ni mji nchini Uswidi. Kuna wakazi 60,279 (mwaka 2005). Ni mji mkubwa wa kumi na tano katika nchi wa Uswidi
Uko upande wa wa Stockholm. Eneo lake ni 24,66 km². Iko kando ya Ziwa Mälaren.
Kikuyu (lugha)
Kikikuyu (jina la wenyewe: Gĩkũyũ) ni lugha ya Kibantu inayojadiliwa na Wagikuyu ambao watu milioni 5.5 nchini Kenya ni lugha yenye wasemaji wengi katika nchi hii. 
Kama lugha ya Kibantu ni sehemu ya lugha za Niger-Kongo.
Wasemaji wanaishi kiasili kwenye nyanda za juu za Kenya ya Kati kati ya Nyeri na Nairobi. Siku hizi wanapatikana kote Kenya. Lugha ina vikundi vinne vya lahaja ambazo ni za Kirinyaga, Murang'a, Nyeri na Kiambu.
Gikuyu inafanana kwa kiasi kikubwa na Kiembu, Kimeru na Kikamba.
Tangu zamani za koloni Gikuyu imewahi kuandikwa. Vitabu vya kwanza kwa Gikuyu vilikuwa Biblia na vitabu vya ibada. Tangu uhuru waandishi mbalimbali walianza kuandika. Anayejulikana zaidi ni Ngugi wa Thiong'o na kati ya riwaya zake iko "Mũrogi wa Kagogo". Waandishi wengine ni Mwangi wa Mutahi na Gatua wa Mbugwa.
Mjini Nairobi kuna pia rungoya ya Gikuyu na pia vipindi vya tyubu.
Karlstad
Karlstad ni mji nchini Uswidi. Mji ulianzishwa 1584. Kuna wakazi 58,544 (mwaka 2005). Kuna pia Chuo Kikuu cha Karlstad.
Karlstad ilianzishwa mwaka 1584 na Karl IX.
Eneo lake ni 29.92 km².
Växjö
Växjö ni mji nchini Uswidi. Mji ulianzishwa 1342. Kuna wakazi 59 268 (mwaka 2005).
Eneo lake ni 29.29 km².
I Wonder If Heaven Got a Ghetto
"I Wonder If Heaven Got a Ghetto" ni single ya kwanza kutolewa baada ya kifo cha 2Pac. Wimbo umeonekana kwenye albamu ya "R U Still Down? (Remember Me)". Ilitolewa ikiwa upande wa pili kwenye single ya "Keep Ya Head Up".
Kuna matoleo mawili ya wimbo huu kwenye albamu ya "R U Still Down? (Remember Me)". Moja ni toleo la remix ya kawaida tu; na lingine ni la "hip-hop remix" toleo ambalo lilirekodiwa wakati yupo Death Row na ilinuiwa kwa ajili ya albamu. Zote mbili tofauti kabisa na toleo halisi ambalo limeingizwa kwenye single ya Keep Ya Head Up.
Jina halisi la wimbo linatokana na mashairi ya Rapa mwenzi wa West Coast Spice 1, ya wimbo wa mwaka wa 1992 "Welcome to the Ghetto."
Baadhi ya sehemu za mashairi ya wimbo huu ulikuja kutumika baadaye kwenye remixi ya single ya "Changes" ambayo ilionekana kwenye albamu ya Vibao Vikali iliyotolewa mnamo mwaka wa 1998.
Rapa Nas amechukua sampuli ya "I Wonder if Heaven's Got A Ghetto" katika wimbo wake wa "Black President" kwenye albamu ya untitled 2008 album. Mstari wa ""And though it seems heaven sent/We ain't ready to have a black president"" ulitumiwa mara kwa mara ukiwa kama kiitikio.
Kwenye muziki wa video, taswara ya kwanza ya kamera ineonesha mtu akielezea mawazo na mitazamo ya Shakur. Baada ya kupigwa risasi, ameanguakia kwenye jumba la Masista lililoitwa Rukahs ('Rukahs' ni 'Shakur' imeandikwa kinyumenyume), huko mjini New Mexico. Leseni ya bamba la gari ambalo Shakur ameingia na mzee linasoma "61671", ambapo inataja tarehe ya kuzaliwa kwa Shakur mnamo 16 Juni 1971. Chumba alichoingia na msichana ni namba 7. Saa iliyokuwa kwa nyuma inaishia 4:03, ni muda rasmi aliokufa Shakur. Mwishoni kabisa, ameenda kwa Amaru Diner, Amaru likiwa jina lake la kati.
Katika sekunde 5 za mwanzo ""...rapper tupac shakur shot multiple times"" inasikika kutoka katika helikopta.
Video pia inanonesha watu maarufu kadhaa. Mama Teresa anaonekana akiingia kwenye basi, na waliokuwa tayari ndani ya gari ni pamoja na Jimi Hendrix, Martin Luther King Jr., wanachama wa Black Panther Party, na Elvis Presley. Ndani ya baa, Ray Charles anapiga piano, na Snoop Dogg anamsalimia msichana ambaye Tupac alimleta chumbani kwake.
Do for Love
"Do for Love" (awali iliitwa 'Sucka 4 Luv' katika umbo lake lisilotolewa) ulikuwa wimbo wa pili kutolewa kama single baada ya kifo cha Tupac Shakur kutoka katika albamu yake iliyotolewa baada ya kufa kwake "R U Still Down? (Remember Me)". Sampuli ya sauti ya wimbo huu imetokana na wimbo wa "What You Won't Do for Love" wa Bobby Caldwell. Wimbo ulifikia nafasi ya #21 kwenye chati za Billboard Hot 100. Video yake inamwonesha Tupac katika umbo la katuni; wimbo huu pia umetumia nukuu ya Sir Walter Scott ("O, what a tangled web we weave").
Sampi
Sampi (kigiriki σαμπῖ ikaandikwa kama Ϡ au Ͳ) ilikuwa herufi katika matumizi ya alfabeti ya Kigiriki ya kale kabla ya haikusanifishwa. Sauti yake ilikuwa kama S au SS.
Haikuendelea kutumiwa kama herufi lakini iliendelea kutumiwa kama alama kwa namba 900 pekee.
Delta
Delta (kutoka jina la herufi ya alfabeti ya Kigiriki) ni mdomo wa mto wenye umbo la kufanana na herufi ya Kigiriki Δ (=delta) sawa na pembetatu.
Umbo hili hutokea kama maji ya mto yanabeba matope, mchanga na mashapo mengine hadi mdomo wake baharini au ziwani. Maji ya mto yakiingia baharini hupunguza mwendo wake na nguvu ya kubeba yaliyomo ndani yake. Mashapo yanashuka chini: kwanza sehemu zake nzitonzito kama changarawe, halafu mchanga, halafu udongo. Mashapo hayo yanalala ganda baada ya ganda na kuimarika hadi kuonekana juu ya uwiano wa maji. Sehemu hizo za mashapo yaliyoimarika zinakuwa kama kizuizi kinacholazimisha mto kugawa mwendo wake. Kwa njia hii mikono mbalimbali inatokea. Mimea inaanza kukua kwenye nchi mpya ikiwa mizizi yao inashika na kuimarisha nchi hii.
Mto unaendelea kupeleka mishapo yake mdomoni na kujenga delta yake ndani ya bahari jinsi inavyoonekana kwenye mto Nile ambako delta imetoka nje ya mstari wa pwani.
Ikiwa bahari ina tofauti kubwa kati ya maji kujaa na kupwa mdomoni mwa mto tena bahari haina kina kubwa hutokea mlango wa mto wenye umbo la V (kama faneli) kwa sababu mwendo wa maji kujaa na kupwa unazuia kutelemka na kuimarika kwa mashapo.
Pamoja na mto Nile kuna mito mingi mikubwa yenye mdomo wa delta:
Wakati mwingine delta inatokea barani pasipo bahari. Kuna hasa aina mbili: ama mto unakwisha barani (hasa kama ni jangwa) au mto unaendelea.
Huko Mali kuna delta ya barani ya mto Niger; mto unajigawa kwa mikono mbalimbali katika eneo kubwa la maziwa na maeneo ya matopematope.
Mto Okavango unakwisha kwenye delta yake katika jangwa la Kalahari (Botswana). Delta hii ni eneo lenye mimea na wanyama wengi katikati ya jangwa kubwa. Delta inavuta watalii wengi kila mwaka.
Delta (herufi)
Delta ni herufi ya nne ya Alfabeti ya Kigiriki. Inaandikwa Δ (herufi kubwa ya mwanzo) au δ (herufi ndogo ya kawaida).
Katika Ugiriki ya Kale ilihesabiwa pia kama namba "4".
Jinsi ilivyo kawaida na herufi mbalimbali za Kigiriki inatumiwa kama kifupi kwa ajili ya dhana mbalimbali katika hesabu na fisikia. Inaweza kutumiwa kutaja pembe ya nne katika pembenne.
Katika astronomia inatumiwa kuanza hesabu ya nyota katika kundinyota. Katika mfumo wa Bayer inataja nyota angavu ya nne katika kundinyota fulani.
Asili ya delta ni herufi ya kifinisia ya daleth (tazama makala ya D). Matamshi yake ni kama D ya Kiswahili.
Dayton, Ohio
Dayton ni mji wa Marekani katika jimbo la Ohio. Kwa mujibu wa sensa iliyofanyika mnamo mwaka wa 2000, mji una wakazi wapatao 170,000 wanaoishi katika mji huu. Mji upo m 225 kutoka juu ya usawa wa bahari. Eneo lake ni 56.6 km².
Botkyrka
Botkyrka ni manispaa na mji nchini Uswidi. Kuna wakazi 80 055 (mwaka 2009).
Eneo lake ni 210,26 km².
Kristianstad
Kristianstad ni manispaa na mji nchini Uswidi. Kuna wakazi 33,083 (mwaka 2005). Mji ulianzishwa 1614.
Eneo lake ni 17.67 km².
Queen
Queen ni bendi ya muziki wa rock kutoka Uingereza iliyoanzishwa mwaka 1970. Iliumbwa na Freddie Mercury (mwimbaji), Brian May (gitaa), Roger Taylor (ngoma) na John Deacon (besi). Walifanya albamu 15 za studio tangu mwaka 1973 mpaka mwaka 1995. Tangu Freddie Mercury amepofa mwaka 1991 Queen wameshirikiana na wanamuziki wengine, kwa mfano Paul Rodgers (miaka 2004–2009).
Queen wamefanya nyimbo zingi maarafu, kama "Bohemian Rhapsody" (1975), "We Will Rock You" (1977), "We Are the Champions" (1977), "Another One Bites the Dust (1980) na "The Show Must Go On" (1991).
Kettering, Ohio
Kettering ni mji wa Marekani katika jimbo la Ohio. Kwa mujibu wa sensa iliyofanyika mnamo mwaka wa 2000, mji una wakazi wapatao 58,000 wanaoishi katika mji huu. Mji upo m 307 kutoka juu ya usawa wa bahari. Eneo lake ni 48.4 km².
Middletown, Ohio
Middletown ni mji wa Marekani katika jimbo la Ohio. Kwa mujibu wa sensa iliyofanyika mnamo mwaka wa 2000, mji una wakazi wapatao 52,000 wanaoishi katika mji huu. Mji upo m 200 kutoka juu ya usawa wa bahari. Eneo lake ni 66.8 km².
Freddie Mercury
Freddie Mercury (5 Septemba 1946 – 24 Novemba 1991) alikuwa mwimbaji wa bendi ya Queen, ambayo inapiga muziki wa rock. Freddie Mercury alizaliwa mjini Zanzibar katika familia ya Waparsi yenye asili ya Uhindi, lakini yeye na familia yake walihamia Uingereza baada ya mapinduzi ya Zanzibar alipokuwa bwana mdogo. Yeye, Brian May, Roger Taylor na John Deacon waliumba Queen mwaka 1970. Kwa Queen aliandika nyimbo zingi maarafu, kama "Bohemian Rhapsody", "Killer Queen", "Somebody to Love", "Don't Stop Me Now", "Crazy Little Thing Called Love" na "We Are the Champions".
Mercury alifanya pia albamu bila Queen. Alifanya "Mr. Bad Guy" pekee, na "Barcelona" pamoja na Montserrat Caballé.
Lakewood, Ohio
Lakewood ni mji wa Marekani katika jimbo la Ohio. Kwa mujibu wa sensa iliyofanyika mnamo mwaka wa 2007, mji una wakazi wapatao 55,000 wanaoishi katika mji huu. Mji upo m 215 kutoka juu ya usawa wa bahari. Eneo lake ni 17.3 km².
Mwanamitindo
Mwanamitindo ni mtu mwenye kazi ya mkao, au kuonesha kazi za sanaa au maonyesho ya mavazi, kikawaida hutafuta soko kwa ajili ya bidhaa. Mara kwa mara hutumiwa kwenye matangazo ya televisheni na vyombo vya habari vya uchapishaji, kwa mfano magazeti na majarida.
Kuna aina chungumzima za wanamitindo. Baadhi yao hutumia sehemu fulani za miili tu. Kwa mfano, "mwanamitindo wa mkono" ni mtu ambaye hutumia mikono yake tu kufanyia shughuli za kiuanamitindo. Mwanamitindo wa mkono hutumika kuoneshea bidhaa fulani, kwa mfano pete au saa. Wanamitindo wa aina hii kawaida hutumiwa kwa ajili ya matangazo tu, basi.
Wanamitindo wa fasheni hutumiwa kwa kuuza mavazi au vipodozi. Watu wanaotengeneza nguo hutumia wanamitindo wa mavazi kuvaa nguo zao na kuoneshea kwenye maonyesho ya mavazi. Wanamitindo watatembea juu na chini wakionesha mavazi yao sakafuni panapoitwa au "runway" kuonyesha nguo hizo kwa watu wengine.
Wanamitindo wa sanaa hukodishwa na wapiga picha, wachoraji na wasanii wengine kwa ajili ya mkao ili kutengeneza sanaa zao.
Orodha ya Mawaziri Wakuu wa Norwei
Makala hii inaonyesha orodha ya Mawaziri Wakuu (kwa Kinorwei "statsminister") wa Norwei.
Brian May
Brian May (amezaliwa 19 Julai 1947) ni mwanamuziki na mwanaastrofizikia kutoka Uingereza. Pamoja na Freddie Mercury, Roger Taylor na John Deacon aliumba bendi ya Queen mwaka 1970. Anacharaza gitaa, na aliandika nyimbo zingi maarafu kwa Queen, kwa sababu "We Will Rock You", "Who Wants to Live Forever", "Hammer to Fall", "Fat Bottemd Girls" na "I Want It All". May amefanya pia albamu bila Queen.
Uhakiki wa Pythagoras
Katika hisabati, uhakiki wa Pythagoras ni taarifa juu ya pande zote ya pembetatu mraba.
Fomula yake ni a + b = c inayomaanisha ya kwamba kwenye pembetatu mraba jumla ya miraba juu ya miguu inayokutana kwenye pembemraba "(cathetus)" ni sawa na mraba juu ya kiegema ("hypotenuse", upande usiounganishwa na pembemraba).
Uhakiki wa Pitot
Katika hisabati, ya uhakiki wa Pitot ni theorem ya jiometria, ya sums wa pande zote kinyume ni sawa.
Pierre de Fermat
Pierre de Fermat alikuwa mtaalamu wa hisabati kutoka nchini Ufaransa.
Uhakiki wa Ptolemaio
Uhakiki wa Ptolemaio ni sentensi ya jiometria juu ya uhusiano kati ya pande nne za pembenne na ulalo zake kama kona za pembenne hulala juu ya duara.
Imepewa jina kufuatana na mwanahisabati Mgiriki-Mmisri Klaudio Ptolemaio.
Fu-Gee-La
"Fu-Gee-La" ni single ya kwanza kutoka katika albamu ya pili ya kundi zima la The Fugees', "The Score". Wimbo, ambao ulitayarishwa na Salaam Remi, imemjulisha samupuli ya wimbo wa "If Loving You Is Wrong, I Don't Want To Be Right" wa Ramsey Lewis, na kiitikio chake kinatokana na "Ooh La La La" wa Teena Marie. Maremixi kadhaa ya wimbo yalifanyika ("Refugee Camp Remix" na "Sly & Robbie Remix", ambayo pia imemshirikisha Akon wakati yu bwana mdogo) pia ameonekana kwenye "The Score". Hii ni single pekee ya The Fugees kupata mauzo ya hali ya juu, na ilitunukiwa dhahabu na RIAA.
Muziki wa video wa Fu-Gee-La ulipigwa nchini Jamaika. Muziki wa video unaelezea kisa kinachohusiana na masuala ya wizi wa mapesa, ambamo kila mmoja kwenye kundi hili kachukua nafasi yake husika. Mwanzoni anaonekana Pras akishuka kwenye pikipiki na mali ya magendo. Wakati huohuo anaoneshwa Hill akivizia askari apite ili aweze kupora mzigo uliokuwa karibu naye. Mbeleni, anaonekana Jean akiwa mbioni na mwishowe wote wanakutana mahala pamoja na kuanza mbio za magari baina ya polisi na kina Fugees. Mbio zile ziliishia kivukoni ambapo kina Hill wamechelewa kufika pale kwa sababu wale mapolisi walipita njia ya mkato na kutangulia kufika kabla ya wao. Kilichofuata ni kumwaga mapesa wale mapolisi wasishughulike na wao halafu wanaonekana wakirukia boti lililokuwa likiondoka kivukoni taratibu.
Ready or Not
"Ready or Not" ni single ya pili kutoka kwa kundi zima la muziki wa hip hop The Fugees. Wimbo ulitoka mwaka wa 1996 kutoka katika albamu ya "The Score". Wimbo umechukua sampuli ya wimbo wa "Boadicea" wa Enya, na kiitikio chake kinatokana na wimbo wa "Ready or Not Here I Come (Can't Hide from Love)" wa The Delfonics. Wimbo ulitumia majuma mawili kwenye chati za UK Singles Chart mnamo mwezi wa Septemba katika mwaka wa 1996.
Mwimbaji Enya alipanga kulishtaki kundi hili kwa sababu za ukiukwaji wa hakimiliki, kwa sababu hajaruhusu kundi la The Fugees kuchukua sampuli ya wimbo wake wa "Boadicea", kutoka katika albamu ya mwaka wa 1992, "The Celts". Hatimaye mpango mzima ukasawazishwa huko mahakamani.
Wimbo ulikuja kurudiwa tena na msanii wa muziki wa house wa Ulaya The Course mnamo mwaka wa 1997. Ulifikia nafasi ya #5 nchini Uingereza kwa mwezi wa Aprili katika mwaka huo.
Rais wa Marekani Barack Obama ameuita "Ready or Not" kama wimbo wake kipenzi kutoka katika orodha ya 10 bora iliyotolewa na "Blender" mnamo mwezoi wa Agosti katika mwaka wa 2008.
Bob Marley &amp; The Wailers
Bob Marley & The Wailers lilikuwa kundi la muziki wa reggae kutoka nchini Jamaika. Bendi ilianzishwa na Bob Marley. Kundi liliundwa wakati mwanamuziki aliyejifunza mwenye Hubert Winston McIntosh (Peter Tosh) alivyokutana na Neville Livingston (Bunny Wailer), na Robert Nesta Marley (Bob Marley) mnamo mwaka wa 1963 na kuwafunza namna ya kupiga gitaa, vinanda, na tumba.
Mwishoni mwa miaka ya 1963 Junior Braithwaite, Beverley Kelso, na Cherry Smith wakajiunga na The Wailers. Baada ya Peter Tosh na Bunny Wailer kuondoka katika bendi mnamo 1974, Bob Marley akaanza kufanya ziara na wanachama wapya wa bendi. Waitikiaji wake wapya walikuwa ni pamoja na kina ndugu Carlton na Aston "Family Man" Barrett katika upande wa magoma na besi kwa ujumla, Junior Marvin na Al Anderson walipiga gitaa, Tyrone Downie na Earl "Wya" Lindo upande wa vinanda, na Alvin "Seeco" Patterson katika upande wa tumba. Kina "I Threes", ikiunganishwa na Judy Mowatt, Marcia Griffiths, na mke wa Marley, Rita, walisaidia upande wa sauti za uitikiaji kwa nyuma.
Kundi liliundwa wakati mwanamuziki aliyejifunza mwenye Hubert Winston McIntosh (Peter Tosh) alivyokutana na Neville Livingston (Bunny Wailer), na Robert Nesta Marley (Bob Marley) mnamo mwaka wa 1963 na kuwafunza namna ya kupiga gitaa, vinanda, na tumba.
Awali walifahamika kwa majina tofauti-tofauti kama vile The Teenagers, The Wailing Rudeboys, The Wailing Wailers mwisho kabisa The Wailers. Mwaka wa 1966 Braithwaite, Kelso na Smith wakaondoka katika bendi, ambapo wakabaki mtu tatu Livingston, Marley na Tosh (Neville Livingston huwa jina la kuzaliwa la Bunny Wailer).
Miongoni mwa nyimbo kali za The Wailers zilirekodiwa na Lee "Scratch" Perry na bendi yake ya studio The Upsetters. Mwanzoni mwa miaka ya 1970 wanachama wa The Upsetters Aston "Family Man" Barrett na kaka'ke Carlton (Carlie) Barrett, wakaanzisha Wailers Band, wanatoa ala tupu za kusaidia The Wailers. The Wailers wamepata kurekodi kazi kadhaa za reggae na ska kama vile "Simmer Down", "Trenchtown Rock", "Nice Time", "War", "Stir It Up" na "Get Up, Stand Up".
The Wailers waliachana mnamo mwaka wa 1974 baada ya Tosh na Livingston kukataa kufanya ziara ya muziki. Bob Marley akaanzisha Bob Marley & The Wailers akiwa yeye mwenyewe mpiga gitaa, mtunzi wa nyimbo na mwimbaji mkuu, kundi la Wailers Band wakiwa kama wasaidizi, na kina I Threes wakiwa kama waitikiaji. The Wailers Band wakiwa pamoja na kina Carlton Barrett na "Family Man" Barrett katika upande wa ngoma na besi, Junior Marvin na Al Anderson wakipiga solo gitaa, Tyrone Downie na Earl "Wya" Lindo wanapiga kinanda, na Alvin "Seeco" Patterson anapiga tumba. The I Threes inaunganishwa na mke wa Bob Marley Rita Marley, Judy Mowatt na Marcia Griffiths.
Pembenne
Pembenne ni umbo bapa lenye pande nne. Kwa lugha nyingine ni pembenyingi yenye pembe nne.
Pembenne hutokea kama nukta nne kwenye tambarare zaunganishwa kwa mistari inayofunga eneo ndani yao.
Maumbo ya pekee ya pembenne ni mstatili, mraba, trapeza na msambamba.
Kila pembenne huwa na ulalo mbili.
Jumla ya pembe zote ndani ya pembenne ni nyuzi 360°.
Uhakiki wa de Gua
Katika hisabati, ya uhakiki wa de Gua ni ya analog tatu-dimensional ya uhakiki wa Pythagoras.
Uhakiki wa Ceva
Ya uhakiki wa Ceva ni theorem maalumu katika jiometria msingi.
formula_1
Arbeiderpartiet
Arbeiderpartiet (Ap; "Chama cha Wafanyakazi"), jina kamili Det norske Arbeiderparti ("Chama cha Wafanyakazi Norwei"), ni chama kikubwa cha kisiasa nchini Norwei. Kimeanzishwa huko mjini Arendal mwaka 1887 ili kuandaa wafanyakazi na kupigania jamii sawa ya ujamaa. Tangu Vita Kuu ya Pili ya Dunia Arbeiderpartiet kimekuwa chama kikubwa nchini Norwei.
Jens Stoltenberg (anayekuwa Wazairi Mkuu wa Norwei) amekuwa mkuu wa Arbeiderpartiet tangu mwaka wa 2002. Arbeiderpartiet kimeanzisha serikali pamoja na Sosialistisk Venstreparti na Senterpartiet (Stoltenberg II).
Haninge
Haninge ni manispaa nchini Uswidi. Kuna wakazi 74,968 (mwaka 2005).
Eneo lake ni 464.02 km². Iko kando ya Bahari ya Baltiki.
Luleå
Luleå (Kisami: "Luleju", Kifini: "Luulaja") ni mji nchini Uswidi. Mji ulianzishwa 1621. Kuna wakazi 45,467 (mwaka 2005).
Eneo lake ni 28.81 km².Iko katika kaskazini ya nchi kando la Bahari ya Baltiki.
Don Cartagena
Don Cartagena ni jina la kutaja albamu ya tatu ya msanii wa muziki wa hip hop Fat Joe. Hii ni albamu yake ya kwanza tangu kuingia mkataba na studio ya Atlantic Records. Vilevile ni albamu yake ya kwanza kushirikisha wasanii wa hip hop mchanganyiko. Wasanii hao ni pamoja na Nas, Big Pun, Jadakiss, Raekwon, Terror Squad, Diddy, na Layzie Bone. Don Cartagena iliingia nafasi ya #7 kwenye chati za Billboard 200 ikiwa na mauzo ya nakala 40,000. Albamu ilitunukiwa Dhahabu kwa mauzo ya nakala takriban 500,000 huko nchini Marekani.
Bet Ya Man Can't (Triz)
Don Cartegena